Opgaveformulering til temablok 2 - På sporet af sprog

1) Lav en brochure (læs opgave 2-6 før I går i gang)
I skal i løbet af de næste to uger arbejde med en case, hvor produktet skal være en brochure. I skal forestille jer, at I arbejder på et museum, som skal åbne en sproghistorisk udstilling i næste måned. Overvej, hvem jeres målgruppe skal være. 
Jeres opgave er at lave en brochure, hvor I præsenterer udstillingen og samtidig museet. 
Krav: Brochuren skal indeholde billedmateriale, oplysninger om det danske sprogs historie, oprindelse og udvikling, og teksten skal være på ca. 1500 ord.
…………………………………………………………………………………………………………………………………
2) Brug af låneord:
I skal læse nedenstående tekst med fokus på låneord. Teksten indeholder 20 låneord fra engelsk, tysk, fransk, spansk, arabisk, græsk og latin. Kan I finde dem?
Efter en lang dag på job var det rart at kunne smide rygsækken med computeren i hjørnet, sætte sig i sofaen med en kop kaffe og ikke tænke på andet end den polterabend, der ventede i weekenden. Journalisten havde nu arbejdet fire år på avisen, og der var nada, der kunne forklare den angst, hun følte, hver gang hun skulle hænge ud med kollegerne på den nærmeste restaurant eller i teatret. Hendes kusine ville gerne tage hende med til ballet og bagefter på det nye sted nede ved salon Haircut ved siden af Gunnars garage, men hun brød sig ikke meget om churros med sukker ved midnatstid. 
…………………………………………………………………………………………………………………………………
3) Låneord 
I skal vælge fem låneord fra teksten (ikke alle med samme oprindelse), som I skal anvende i jeres brochure. 
…………………………………………………………………………………………………………………………………
4) Morfemanalyse
Lav en morfemanalyse af de fem låneord I valgte i opgave 2.
……………………………………………………………………………………………………………………… 
5) Analyse af ordklasser
Find følgende ordklasser i jeres færdige brochure og giv tre konkrete eksempler på hver:
· Pronominer/Stedord
· Konjunktioner/Bindeord
· Numeraler/Talord
…………………………………………………………………………………………………………………………………
6) Sætningsanalyse
Vælg en sætning fra jeres færdige brochure på mindst 10 ord og lav en sætningsanalyse af den. 
…………………………………………………………………………………………………………………………………
